સુરતઃ એરપોર્ટને ઈન્ટરનેશનલ એરપોર્ટનો દરજ્જો આપવા માટે રનવેના વિસ્તરણની કામગીરી છેલ્લા ઘણા સમયથી હાથ ધરવામાં આવી છે. સર્વે દરમિયાન એરપોર્ટ આજુબાજુના વિસ્તારની 18થી વધુ બિલ્ડિંગોની ઊંચાઈ વધુ પડતી હોવાથી તેના કેટલાક ભાગ તોડી પાડાવની કોર્પોરેશન નોટિસ આપી છે. આ નોટિસ મળતા બિલ્ડીંગના રહીશો એકઠા થયા અને પોતાની સાથે છેતરપિંડી થઈ હોવાની રજૂઆત કરવા માટે એરપોર્ટ પર પહોંચી ગયા હતા. એરપોર્ટના ગેટ પર મોટી સંખ્યામાં લોકોના ટોળા પહોંચી જતા તાબડતોડ પોલીસ બંદોબસ્ત કરવામાં આવ્યો.